pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“นฤมล” ขานรับนโยบาย “บิ๊กป้อม” จับมือ 5 เสือแรงงาน ฝ่าวิกฤตโควิด-19
วันศุกร์ที่ 22 มกราคม 2564
“นฤมล” ขานรับนโยบาย “บิ๊กป้อม” จับมือ 5 เสือแรงงาน ฝ่าวิกฤตโควิด-19
รมช.แรงงาน รับมอบนโยบาย รองนายกรัฐมนตรี ลั่นพร้อมบูรณาการหน่วยงานในสังกัดกระทรวงแรงงาน ขับเคลื่อนมาตรการช่วยพี่น้องแรงงาน ก้าวข้ามวิกฤตโควิด-19
วันที่ 22 มกราคม 2564 พลเอก ประวิตร วงษ์สุวรรณ รองนายกรัฐมนตรีและคณะ ตรวจเยี่ยมมอบนโยบายและติดตามผลการดําเนินงานของกระทรวงแรงงาน เพื่อขับเคลื่อนมาตรการในการให้ความช่วยเหลือและเยียวยาแรงงานผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19)ณ ห้องจอมพล ป. พิบูลสงคราม ชั้น 5 อาคารกระทรวงแรงงาน โดยมีนายสุชาติ ชมกลิ่น รัฐมนตรีว่าการกระทรวงแรงงาน ศาสตราจารย์นฤมล ภิญโญสินวัฒน์ รัฐมนตรีช่วยว่าการกระทรวงแรงงาน และผู้บริหารระดับสูงให้การต้อนรับพร้อมรับฟังนโยบาย
พลเอก ประวิตร กล่าวว่า ที่ผ่านมา กระทรวงแรงงานได้ร่วมแรงร่วมใจให้ความช่วยเหลือแก่ผู้ที่ได้รับผลกระทบจากโควิด-19 อย่างเต็มความสามารถ สิ่งสําคัญต่อจากนี้คือต้องร่วมป้องกันไม่ให้เกิดการแพร่ระบาดต่อไปในวงกว้างและบูรณาการร่วมกับหน่วยงานที่เกี่ยวข้อง จึงขอเน้นย้ําให้มีการเฝ้าระวังการแพร่ระบาดในกลุ่มแรงงานต่างด้าว กําหนดมาตรการในการบริหารจัดการให้ชัดเจนและครอบคลุมทุกกลุ่มแรงงาน นอกจากนี้ ยังต้องเร่งรัดให้ความช่วยเหลือผู้ได้รับผลกระทบให้ทันต่อสถานการณ์ รักษาสภาพการจ้างงาน ส่งเสริมการจ้างงานให้ครอบคลุมทั้งแรงงานในระบบและนอกระบบ รวมทั้งให้มีมาตรการช่วยเหลือในด้านการฝึกอาชีพ เพื่อยกระดับทักษะฝีมือและหางานให้ทําอย่างรวดเร็วที่สุด ตลอดจนยกระดับการป้องกันและแก้ไขปัญหาการค้ามนุษย์สู่ tier1 เพื่อให้เป็นไปตามมาตรฐานสากลและองค์กรระหว่างประเทศต่อไป
ศาสตราจารย์ นฤมล กล่าวว่า กระทรวงแรงงานโดยกรมพัฒนาฝีมือแรงงาน (กพร.) ได้บูรณาการการทํางานร่วมกันกับหน่วยงานในสังกัดกระทรวงแรงงาน ตลอดจนหน่วยงานจากภายนอก เพื่อดําเนินภารกิจการพัฒนาฝีมือแรงงานให้แก่แรงงานครอบคลุมทุกกลุ่มอย่างต่อเนื่อง ให้แรงงานได้พัฒนาตนเองสู่การเป็นแรงงานที่มีประสิทธิภาพ สามารถตอบสนองต่อตลาดแรงงานทุกภาคส่วน โดยภายหลังจากการแพร่ระบาดของโควิด-19 พบว่า มีแรงงานจํานวนมากที่ตกงานและต้องการความช่วยเหลือในด้านการฝึกอาชีพ กพร. จึงได้พัฒนาหลักสูตรช่วยเหลือกลุ่มคนเหล่านี้ เพื่อให้สามารถมีอาชีพ มีงานทําและหาเลี้ยงชีพเลี้ยงครอบครัวได้ ท่ามกลางสถานการณ์ที่ไม่แน่นอน นอกจากนี้ยังได้ปรับรูปแบบให้เป็นการฝึกอาชีพผ่านระบบออนไลน์ เพื่อรองรับวิถีชีวิตใหม่หรือ New Normal ในส่วนการฝึกอาชีพที่ต้องมีการฝึกปฏิบัติได้ปรับลดจํานวนผู้เข้ารับการฝึกให้น้อยลง เพื่อลดความแออัดของจํานวนคน และได้กําชับให้มีการสวมหน้ากากอนามัย ล้างมือด้วยแอลกอฮอล์ เพื่อดําเนินการตามมาตรการของรัฐบาลอย่างเคร่งครัด
“กพร. ยังคงเดินหน้าฝึกอาชีพให้แก่ประชาชนอย่างต่อเนื่อง เพื่อร่วมเป็นฟันเฟืองในการบรรเทาความเดือดร้อนแก่พี่น้องประชาชน ให้ยังคงประกอบอาชีพ มีรายได้ และสามารถก้าวผ่านสถานการณ์โควิด-19 นี้ไปด้วยกัน ตามนโยบายของรัฐบาล “เราจะไม่ทิ้งใครไว้ข้างหลัง”” รมช.แรงงาน กล่าวท้ายสุด
รัฐบาลไทย-ข่าวทำเนียบรัฐบาล-‘บิ๊กป้อม’ห่วงแรงงาน กำชับ เร่งช่วยเหลือลูกจ้างตกงานจากโควิดให้ได้สิทธิครบโดยเร็ว
วันศุกร์ที่ 22 มกราคม 2564
‘บิ๊กป้อม’ห่วงแรงงาน กําชับ เร่งช่วยเหลือลูกจ้างตกงานจากโควิดให้ได้สิทธิครบโดยเร็ว
พล.อ.ประวิตร วงษ์สุวรรณ รองนายกรัฐมนตรี ประธานการประชุมเพื่อตรวจเยี่ยมมอบนโยบาย
และติดตามผลการดําเนินงานของกระทรวงแรงงาน เผย ห่วงใยพี่น้องแรงงานทุกคน กําชับ ผู้บริหารกระทรวงแรงงานแรงงาน เร่งช่วยเหลือลูกจ้างจากผลกระทบโควิด – 19 ตามมาตรการให้ได้รับสิทธิ
เมื่อวันที่ 22 มกราคม 2564 เวลา 10.00 น. ที่ห้องประชุม ชั้น 5 อาคารกระทรวงแรงงาน พล.อ.ประวิตร วงษ์สุวรรณ รองนายกรัฐมนตรี เป็นประธานการประชุมเพื่อตรวจเยี่ยมมอบนโยบายและติดตามผลการดําเนินงานของกระทรวงแรงงาน โดยมีนายสุชาติ ชมกลิ่น รัฐมนตรีว่าการกระทรวงแรงงาน ศาสตราจารย์นฤมล ภิญโญสินวัฒน์ รัฐมนตรีช่วยว่าการกระทรวงแรงงาน นายสุทธิ สุโกศล ปลัดกระทรวงแรงงานพร้อมด้วยผู้บริหารระดับสูงกระทรวงแรงงาน ให้การต้อนรับ โดยรองนายกรัฐมนตรี กล่าวว่า จากสถานการณ์การแพร่ระบาดของโรคโควิด -19 ขอขอบคุณ ข้าราชการ เจ้าหน้าที่กระทรวงแรงงานทุกท่าน ที่ร่วมแรงร่วมใจให้ความช่วยเหลือผู้ได้รับผลกระทบจากโรคโควิด -19 อย่างเต็มความสามารถ สิ่งสําคัญคือ ต้องร่วมกันป้องกันไม่ให้เกิดการแพร่ระบาดของโรคโควิด -19 ในวงกว้าง และบูรณาการร่วมกับหน่วยงานที่เกี่ยวข้อง ขอเน้นย้ําการทํางานเพิ่มเติมในประเด็นต่างๆ ดังนี้ 1) การเฝ้าระวัง และการป้องกันการแพร่ระบาดในกลุ่มแรงงานต่างด้าว ชะลอการนําเข้าแรงงานต่างด้าว และการบริหารจัดการแรงงานต่างด้าวภายในประเทศ ให้มีประสิทธิภาพ 2) กําหนดมาตรการผ่อนผันแรงงานต่างด้าว 3 สัญชาติ ตามมติคณะรัฐมนตรี เมื่อวันที่ 29 ธันวาคม 2563 ให้มีความรัดกุมในทุกขั้นตอน เพื่อยับยั้งการแพร่ระบาดของโรคโควิด – 19 3) กําหนดมาตรการเฝ้าระวัง ตรวจสอบ คัดกรองโรคโควิด – 19 ให้ครอบคลุม ในทุกสถานประกอบการ 4) เร่งรัด ให้ความช่วยเหลือ ผู้ได้รับผลกระทบจากการแพร่ระบาดของโรคโควิด -19 ให้ทันต่อสถานการณ์ 5) กําหนดมาตรการ ให้ความช่วยเหลือ เพื่อรักษาสภาพการจ้างงาน และส่งเสริมการจ้างงาน ให้ครอบคลุม ทั้งแรงงานในระบบ และนอกระบบ รวมทั้งให้มีมาตรการช่วยเหลือในเรื่องของการฝึกอาชีพ เพื่อยกระดับทักษะฝีมือ และหางานให้ทําอย่างรวดเร็วที่สุด 6) ยกระดับการป้องกันและแก้ไขปัญหาการค้ามนุษย์ สู่ Tier 1 เพื่อให้เป็นตามมาตรฐานสากลและองค์การระหว่างประเทศ 7) สําหรับการขยายตลาดแรงงานในต่างประเทศวันนี้ได้ Video Conference ไปยังสํานักงานแรงงานในต่างประเทศด้วย เพื่อเป็นการส่งเสริมการจ้างงานขอให้สํานักงานแรงงานในต่างประเทศหาตําแหน่งงานว่าง เพื่อรองรับแรงงานไทยที่จะไปทํางานในต่างประเทศให้มีรายได้และขับเคลื่อนเศรษฐกิจของประเทศหลังสถานการณ์โรคโควิด – 19 คลี่คลาย8) มาตรการช่วยเหลือและเยียวยาผู้ว่างงานขอให้เร่งรัดการจ่ายสิทธิประโยชน์กรณีว่างงานให้แก่ผู้ประกันตนที่ได้รับผลกระทบให้ครบถ้วนไม่ตกหล่น รวมทั้งให้มีมาตรการช่วยเหลือในเรื่องของการฝึกอาชีพ เพื่อยกระดับทักษะฝีมือและหางานให้ทําอย่างเร็วที่สุด 9) ให้ดูแลและเร่งรัดดําเนินการชดเชยการขาดรายได้ของแรงงาน
“ผมขอเป็นกําลังใจในการขับเคลื่อนมาตรการต่างๆ ขอให้กลุ่มแรงงาน และเจ้าหน้าที่ของกระทรวงแรงงาน ปลอดภัยจากโรคโควิด -19 เพื่อร่วมกันพัฒนาประเทศ ร่วมมือ ร่วมใจ ขับเคลื่อนตามนโยบายของรัฐบาล “เราจะไม่ทิ้งใครไว้ข้างหลัง”พล.อ.ประวิตร กล่าวในท้ายสุด
รัฐบาลไทย-ข่าวทำเนียบรัฐบาล-"ปลัดฯ ยุติธรรม" ร่วมประชุมคณะกรรมการประสานและกำกับการขับเคลื่อนยุทธศาสตร์ด้านการป้องกันและปราบปรามการฟอกเงิน และการต่อต้านการสนับสนุนทางการเงินแก่การก่อการร้าย
วันศุกร์ที่ 22 มกราคม 2564
"ปลัดฯ ยุติธรรม" ร่วมประชุมคณะกรรมการประสานและกํากับการขับเคลื่อนยุทธศาสตร์ด้านการป้องกันและปราบปรามการฟอกเงิน และการต่อต้านการสนับสนุนทางการเงินแก่การก่อการร้าย
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ร่วมประชุมคณะกรรมการประสานและกํากับการขับเคลื่อนยุทธศาตร์ด้านการป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้าย ครั้งที่ ๑/๒๕๖๔ ผ่านระบบการประชุมทางไกล (Video Con
ในวันศุกร์ที่ ๒๒ มกราคม ๒๕๖๔ เวลา ๑๐.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ร่วมประชุมคณะกรรมการประสานและกํากับการขับเคลื่อนยุทธศาตร์ด้านการป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้าย ครั้งที่ ๑/๒๕๖๔ ผ่านระบบการประชุมทางไกล (Video Conference) เพื่อรับทราบรายงานผลการประชุมคณะกรรมการประสานและกํากับการขับเคลื่อนยุทธศาสตร์ด้านการป้องกันและปราบปรามการฟอกเงิน และการต่อต้านการสนับสนุนทางการเงินแก่การก่อการร้าย ครั้งที่ ๒/๒๕๖๓ เมื่อวันที่ ๒๗ พฤศจิกายน ๒๕๖๓ พร้อมร่วมพิจารณาผลความคืบหน้าการปฏิบัติตามมาตรฐานสากลด้านการป้องกันปราบปรามการฟอกเงินและการต่อต้านการสนับสนุนทางการเงินแก่การก่อการร้าย (Anti-Money Laundering and Combating the Financing of Terrorism : AML/CFT) ต่อองค์กรต่อต้านการฟอกเงินเอเชียแปซิฟิก (Anti-Pacific Group on Money Laundering-APG) (Follow-Up Report : FUR) เพื่อให้บรรลุเป้าหมายและยกระดับผลการดําเนินงานตลอดจนพัฒนาระบบการปฏิบัติงานด้าน AML/CFT ของประเทศไทยต่อไป
---------------------------------------------------
รัฐบาลไทย-ข่าวทำเนียบรัฐบาล-ผ่อนผัน! ใบขับขี่หมดอายุใช้ได้ถึง 31 มี.ค. 64
วันศุกร์ที่ 22 มกราคม 2564
ผ่อนผัน! ใบขับขี่หมดอายุใช้ได้ถึง 31 มี.ค. 64
...
จากสถานการณ์การแพร่ระบาดของโรคโควิด-19
กรมการขนส่งทางบกได้งดการอบรม/ทดสอบที่ สนง.ขนส่ง
เพื่อต่ออายุหรือขอรับใบอนุญาตขับรถ บัตรประจําตัวคนขับรถ
และใบอนุญาตเป็นผู้ประจํารถใหม่ทุกชนิด
.
ทําให้ผู้ที่ใบขับขี่หมดอายุไม่สามารถต่อใบขับขี่ได้
และเกิดความกังวลว่าจะผิดกฎหมายหรือไม่?
.
กรมการขนส่งทางบกและสํานักงานตํารวจแห่งชาติ
ได้ประกาศแล้วนะครับ ว่าจะผ่อนผันการบังคับใช้กฎหมาย
ใบอนุญาตขับรถและใบอนุญาตเป็นผู้ประจํารถที่หมดอายุแล้ว
ให้สามารถใช้ได้ถึง 31 มี.ค. 64 หรือจนกว่าจะเปลี่ยนแปลง
.
เพื่อบรรเทาความเดือดร้อนของประชาชน
ที่ยังคงใช้พาหนะเดินทางในช่วงสถานการณ์โควิดนี้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บีโอไอร่วมหารือปรับโครงสร้างเศรษฐกิจไทย
วันศุกร์ที่ 22 มกราคม 2564
บีโอไอร่วมหารือปรับโครงสร้างเศรษฐกิจไทย
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน หรือ บีโอไอ (ที่ 5 จากซ้าย) ให้การต้อนรับและหารือแนวทางการส่งเสริมการลงทุนเพื่อปรับโครงสร้างเศรษฐกิจไทย และความร่วมมือในการพัฒนาระบบข้อมูลด้านการลงทุน
ร่วมกับคณะผู้บริหารธนาคารแห่งประเทศไทย นําโดย นายจิตเกษม พรประพันธ์ ผู้อํานวยการอาวุโส ฝ่ายนโยบายโครงสร้างเศรษฐกิจ ธนาคารแห่งประเทศไทยณ สํานักงานบีโอไอ ถนนวิภาวดีรังสิต เมื่อเร็วๆ นี้
รัฐบาลไทย-ข่าวทำเนียบรัฐบาล-รมว.วธ.เป็นประธานเปิดการฝึกอบรมการเรียนรู้ “อัตลักษณ์ชุมชน สู่การพัฒนาอย่างยั่งยืน” โดยใช้โปรแกรม ZOOM ระยะที่ ๑
วันพฤหัสบดีที่ 14 มกราคม 2564
รมว.วธ.เป็นประธานเปิดการฝึกอบรมการเรียนรู้ “อัตลักษณ์ชุมชน สู่การพัฒนาอย่างยั่งยืน” โดยใช้โปรแกรม ZOOM ระยะที่ ๑
รมว.วธ.เป็นประธานเปิดการฝึกอบรมการเรียนรู้ “อัตลักษณ์ชุมชน สู่การพัฒนาอย่างยั่งยืน” โดยใช้โปรแกรม ZOOM ระยะที่ ๑
วันที่ ๑๓ มกราคม ๒๕๖๔ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดการฝึกอบรมการเรียนรู้ “อัตลักษณ์ชุมชน สู่การพัฒนาอย่างยั่งยืน” โดยใช้โปรแกรม ZOOM ระยะที่ ๑ ซึ่งจัดโดยสํานักงานศิลปวัฒนธรรมร่วมสมัย โดยมีนางยุพา ทวีวัฒนะกิจบวร ปลัดกระทรวงวัฒนธรรม นายโกวิท ผกามาศ รองผู้อํานวยการสํานักงานศิลปวัฒนธรรมร่วมสมัย และผู้แทนหน่วยงานที่เกี่ยวข้อง เข้าร่วม ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-กระทรวงสาธารณสุขย้ำคนไทยการ์ดไม่ตก ป้องกันติดเชื้อในครอบครัว
วันพฤหัสบดีที่ 14 มกราคม 2564
กระทรวงสาธารณสุขย้ําคนไทยการ์ดไม่ตก ป้องกันติดเชื้อในครอบครัว
กระทรวงสาธารณสุขคาดสัปดาห์นี้แนวโน้มโควิด 19 ดีขึ้น ถ้าคนไทยการ์ดไม่ตก ป้องกันการติดเชื้อในครอบครัว ย้ําสวมหน้ากาก ล้างมือบ่อยๆ รักษาระยะห่างระหว่างบุคคล
วันนี้(14 มกราคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.จักรรัฐ พิทยาวงศ์อานนท์ ผู้อํานวยการกองระบาดวิทยา กรมควบคุมโรค แถลงข่าวความคืบหน้าผู้ติดเชื้อโควิด 19 ในประเทศไทย ว่า ประเทศไทยพบการระบาดระลอกใหม่ตั้งแต่วันที่ 15 ธันวาคม 2563 – 13 มกราคม 2564 ผู้ป่วยยืนยันสะสม 7,025ราย โดยในวันนี้มีผู้ป่วยรายใหม่เพิ่มขึ้น 271 ราย แบ่งเป็นติดเชื้อในประเทศ 259 ราย แบ่งเป็น คัดกรองเชิงรุก 181 ราย และพบจากการเฝ้าระวัง 78 ราย ติดเชื้อจากต่างประเทศ 12 ราย กลับบ้านได้ 717 ราย รักษาในโรงพยาบาล 2,110 ราย มีผู้ป่วยที่ยังใส่ท่อช่วยหายใจ 13 คน มีผู้เสียชีวิตเพิ่ม 2 ราย ทําให้มีผู้เสียชีวิตทั้งหมด 9 ราย คิดเป็นร้อยละ 0.13 ซึ่งต่ํากว่าระลอกแรก เนื่องจากอาการของโรคไม่ได้รุนแรง ผู้ป่วยอายุน้อย และมีการป้องกันตัวเอง
สําหรับรายละเอียดของผู้เสียชีวิต รายแรกเป็นชายอังกฤษ อายุ 71 ปี มีโรคประจําตัว เบาหวาน ไทรอยด์ มะเร็งปอด โดยเดินทางมาจากประเทศอังกฤษวันที่ 5 มกราคม 2564 ต่อมาวันที่ 11 มกราคม 2564 มีอาการไม่สบาย ไข้ ไอ จากนั้นอาการแย่ลง และเสียชีวิตในวันที่ 13 มกราคม 2564 รายที่ 2 เป็นชายไทย อายุ 53 ปี อาชีพรับจ้างมีโรคเบาหวานเป็นโรคประจําตัว วันที่ 3 มกราคม 2564 มีไข้ ปวดหัว ไอ วันที่ 5 มกราคม 2564 เข้า โรงพยาบาลในจังหวัดนนทบุรี พบเชื้อโควิด 19 วันที่ 10 มกราคม 2564 อาการทรุดลงอย่างรวดเร็ว เสียชีวิตในวันที่ 13 มกราคม 2564
แนวโน้มการระบาดแต่ละช่วงรายสัปดาห์หากในสัปดาห์นี้ ( วันที่ 10 – 16 มกราคม 2564 ) ซึ่งเหลืออีก 2 วัน หากพบผู้ป่วยไม่เกิน 1,000 คน คาดว่าแนวโน้มผู้ป่วยเริ่มคงที่และน่าจะดีขึ้น แต่ทั้งนี้ต้องได้รับความร่วมมือจากคนไทยทุกคน การ์ดต้องไม่ตก สวมหน้ากากผ้า/หน้ากากอนามัยเมื่อออกจากบ้าน 100% ล้างมือบ่อยๆ ยังเป็นสิ่งที่จําเป็นอยู่ สิ่งที่สําคัญคือการเว้นระยะห่าง
นอกจากนี้ พบมีการติดเชื้อในครอบครัวรวมถึงเด็กเล็กสาเหตุเกิดจากคนในครอบครัวไปบ่อน สถานบันเทิง ซึ่งเป็นสถานที่แออัดอากาศไม่ถ่ายเท มีคนอยู่กันเป็นจํานวนมาก และสัมผัสผู้ติดเชื้อโดยไม่รู้ตัว เมื่อกลับมาบ้านแล้วไม่มีการป้องกันตัวเองทําให้เกิดการแพร่เชื้อในครอบครัว จึงขอให้ผู้ที่สัมผัสเสี่ยงสูงหรือผู้ที่ไปในสถานที่เสี่ยง ปฏิบัติตามคําแนะนําข้างต้นอย่างเคร่งครัด เว้นระยะห่าง หลีกเลี่ยงการทํากิจกรรมร่วมกันกับบุคคลในครอบครัว ไม่กอด ไม่หอมเด็กเล็ก ไม่รับประทานอาหารร่วมกัน เมื่อกลับถึงบ้านให้รีบล้างมือ อาบน้ําทําความสะอาดร่างกายทันที ป้องกันการแพร่ระบาดในครอบครัว ส่วนผู้สัมผัสเสี่ยงสูงที่ได้รับการตรวจทางห้องปฏิบัติการระหว่างรอผลตรวจขอให้อยู่บ้านกักตัวให้ครบ 14 วัน โดยไม่เดินทางไปแหล่งชุมชน ปฏิบัติตามคําแนะนําของแพทย์ แยกของใช้ส่วนตัว หากมีไข้, ไอ, หายใจลําบาก, เจ็บคอ, ปวดหัว, จมูกไม่ได้กลิ่น, ลิ้นไม่รับรส ให้รีบพบแพทย์ สอบถามข้อมูลเพิ่มเติมที่สายด่วน 1422
*************************** 14 มกราคม 2564
รัฐบาลไทย-ข่าวทำเนียบรัฐบาล-รมว.วธ.ร่วมประชุมคณะกรรมการนโยบายการท่องเที่ยวแห่งชาติ ครั้งที่ ๑/๒๕๖๔
วันพฤหัสบดีที่ 14 มกราคม 2564
รมว.วธ.ร่วมประชุมคณะกรรมการนโยบายการท่องเที่ยวแห่งชาติ ครั้งที่ ๑/๒๕๖๔
รมว.วธ.ร่วมประชุมคณะกรรมการนโยบายการท่องเที่ยวแห่งชาติ ครั้งที่ ๑/๒๕๖๔
วันที่ ๑๔ มกราคม ๒๕๖๔ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมประชุมคณะกรรมการนโยบายการท่องเที่ยวแห่งชาติ ครั้งที่ ๑/๒๕๖๔ โดยมี นายพิพัฒน์ รัชกิจประการ รัฐมนตรีว่าการกระทรวงท่องเที่ยวและกีฬา เป็นประธาน และมีผู้แทนรัฐมนตรีว่าการกระทรวงมหาดไทย กรรมการ และผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ๓๐๑ ชั้น ๓ ตึกบัญชาการ ๑ ทําเนียบรัฐบาล
รัฐบาลไทย-ข่าวทำเนียบรัฐบาล-อนุทิน เผยรัฐบาลจัดงบฉุกเฉิน 96 ล้าน ลง จ.ตาก รับโควิด
วันพฤหัสบดีที่ 14 มกราคม 2564
อนุทิน เผยรัฐบาลจัดงบฉุกเฉิน 96 ล้าน ลง จ.ตาก รับโควิด
รองนายกรัฐมนตรีและรัฐมนตรีว่าการกระทรวงสาธารณสุข เผยรัฐบาลจัดงบประมาณฉุกเฉิน 96 ล้านบาท สนับสนุนการทํางานด้านการแพทย์และสาธารณสุข ให้ จ.ตาก รับมือโควิด 19 พร้อมเยี่ยมให้กําลังใจบุคลากร เจ้าหน้าที่ผู้ปฏิบัติงาน และ นําชุดป้องกันโควิดสําหรับบุคลากรที่ปฏ
รองนายกรัฐมนตรีและรัฐมนตรีว่าการกระทรวงสาธารณสุข เผยรัฐบาลจัดงบประมาณฉุกเฉิน 96 ล้านบาท สนับสนุนการทํางานด้านการแพทย์และสาธารณสุข ให้ จ.ตาก รับมือโควิด 19 พร้อมเยี่ยมให้กําลังใจบุคลากร เจ้าหน้าที่ผู้ปฏิบัติงาน และ นําชุดป้องกันโควิดสําหรับบุคลากรที่ปฏิบัติงานมอบให้พื้นที่
วันนี้ (14 มกราคม 2564) ที่ อ.แม่สอด จ.ตาก นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์ประพนธ์ ตั้งศรีเกียรติกุล ผู้ช่วยรัฐมนตรีประจําสํานักนายกรัฐมนตรี นายแพทย์ธงชัย กีรติหัตถยากร รองปลัดกระทรวงสาธารณสุข นายแพทย์โอภาส การย์กวินพงศ์ อธิบดีกรมควบคุมโรค นายแพทย์ศุภกิจ ศิริลักษณ์ อธิบดีกรมวิทยาศาสตร์การแพทย์นายแพทย์สมศักดิ์ อรรฆศิลป์ อธิบดีกรมการแพทย์ ลงพื้นที่ตรวจเยี่ยมการเตรียมความพร้อมในการป้องกันควบคุมโรคติดเชื้อไวรัสโคโรนา 2019 ระลอกใหม่ในพื้นที่ จ.ตาก พร้อมกันนี้ นายอนุทิน ได้นําชุดCover All 1,400 ชุด แอลกอฮอล์เจล 5,000 ชิ้น หน้ากาก N95 1,200 ชิ้น หน้ากากอนามัย 20,000 ชิ้น ไปมอบเพื่อใช้งานในพื้นที่
นายอนุทินกล่าวว่า พลเอกประยุทธ์ จันทร์โอชา นายกรัฐมนตรี มีความห่วงใยสถานการณ์โควิดในพื้นที่ อ.แม่สอดจ.ตากฝากแสดงความห่วงใยและความปรารถนาดีและส่งกําลังใจ ถึงทีมแพทย์พยาบาลผู้ปฏิบัติหน้าที่ การที่ลงพื้นที่วันนี้นอกจากจะมาเห็นสภาพที่แท้จริงของการทํางานแล้วยังมาให้กําลังใจ เนื่องจากพื้นที่แม่สอดจ.ตาก เป็นหน้าด่านชายแดน การป้องกันโรครวมถึงควบคุมโรคในพื้นที่จึงความสําคัญอย่างยิ่ง รัฐบาลจึงได้จัดสรรงบประมาณฉุกเฉินเพื่อจัดหาเวชภัณฑ์ ครุภัณฑ์ต่างๆ อาทิ เครื่องช่วยหายใจ เครื่องกระตุกหัวใจ รถฉุกเฉิน รถพยาบาล เตียงเคลื่อนย้ายผู้ป่วย เป็นต้น มูลค่าประมาณ 96 ล้านบาท เพื่อให้การดําเนินงานด้านการแพทย์และสาธารณสุข ป้องกัน ควบคุมโรคในพื้นที่
นายอนุทิน กล่าวต่อว่า จังหวัดตากพบรายงานผู้ติดเชื้อโควิด 19 มาอย่างต่อเนื่อง โดยเริ่มพบการผู้ติดเชื้อที่ จ.ตากในระลอกใหม่ ตั้งแต่วันที่ 12 ตุลาคม 2563 ส่งผลให้ปัจจุบันมีผู้ติดเชื้อสะสม 100 ราย ในจํานวนนี้เป็นคนไทย 85 ราย ชาวเมียนมา 15 ราย ซึ่งผู้ติดเชื้อในระลอกใหม่ส่วนใหญ่เป็นผู้ที่ติดเชื้อมาจากบ่อนคาซิโนในประเทศเมียนมา ฝ่ายความมั่นคง ฝ่ายปกครอง และพื้นที่ได้เข้มงวดมาตรการเฝ้าระวังพื้นที่ชายแดนป้องกัน ผู้ลักลอบเข้าประเทศ รวมถึงให้คนไทยจากฝั่งเมียนมาแจ้งความประสงค์เดินทางกลับประเทศ ที่สําคัญขอให้เข้ามาอย่างถูกกฎหมายและรับการกักตัวเฝ้าระวังอาการตามกระบวนการสาธารณสุข เพื่อเป็นการป้องกันควบคุม และสกัดกั้นโรคโควิด 19 ไม่ให้มาแพร่สู่คนในประเทศ เป็นการช่วยประเทศชาติได้ทางหนึ่ง เราพร้อมจะดูแลรักษาคนไทยอย่างเต็มที่ อย่างไรก็ตาม ฝ่ายสาธารณสุขจะต้องระดมสรรพกําลัง ตื่นตัว และเตรียมพร้อมรับมือกับสถานการณ์ต่างๆ ที่อาจเกิดขึ้นในพื้นที่อยู่เสมอ
“พวกเราทําหน้าที่อย่างทุ่มเทไม่มีภารกิจใดสําคัญไปกว่าบ้านเมือง ขอให้มั่นใจว่าหากเรามีความพร้อม ความตื่นตัว ใส่ใจภารกิจ จะไม่มีคําว่าแพ้ ผมมั่นใจในความทุ่มเทของบุคลากรทางการแพทย์ของทุกคน” นายอนุทินกล่าว
******************************14 มกราคม 2564
*******************
รัฐบาลไทย-ข่าวทำเนียบรัฐบาล-นายกรัฐมนตรีเชิญชวนร่วมงานวันครูออนไลน์ “วิถีใหม่” น้อมรำลึกพระคุณครู พร้อมมอบคำขวัญวันครูปี 64 “ครูวิถีใหม่ ใส่ใจดิจิทัล สร้างสรรค์คุณธรรมประจำชาติ”
วันพฤหัสบดีที่ 14 มกราคม 2564
นายกรัฐมนตรีเชิญชวนร่วมงานวันครูออนไลน์ “วิถีใหม่” น้อมรําลึกพระคุณครู พร้อมมอบคําขวัญวันครูปี 64 “ครูวิถีใหม่ ใส่ใจดิจิทัล สร้างสรรค์คุณธรรมประจําชาติ”
นายกรัฐมนตรีเชิญชวนร่วมงานวันครูออนไลน์ “วิถีใหม่” น้อมรําลึกพระคุณครู พร้อมมอบคําขวัญวันครูปี 64 “ครูวิถีใหม่ ใส่ใจดิจิทัล สร้างสรรค์คุณธรรมประจําชาติ”
วันที่ 14 ม.ค.64 นายอนุชา บูรพชัยศรี โฆษกประจําสํานักนายกรัฐมนตรี เผยการจัดงานวันครู ประจําปี 2564 ในปีนี้จัดรูปแบบ “New Normal” สอดคล้องกับมาตรการป้องกันการแพร่ระบาดของโรคติดเชื้อไวรัสโควิด-19 โดยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม คํานึงถึงความปลอดภัยและสุขภาพของผู้เข้าร่วมงานวันครู โดยให้จัดกิจกรรมวันครูออนไลน์ ครั้งที่ 65 พ.ศ. 2564 ภายใต้แนวคิด “พลังครูไทยวิถีใหม่ ฉลาดรู้เท่าทันดิจิทัล” ประกอบด้วย พิธีระลึกพระคุณ ส่งเสริมสามัคคีธรรมระหว่างครู และความเข้าใจอันดีระหว่างครูกับประชาชน และยกย่องเชิดชูเกียรติผู้ประกอบวิชาชีพทางการศึกษาที่ประกอบคุณงามความดีหรือทําคุณประโยชน์ต่อวงการศึกษา ให้เป็นที่รับรู้แก่สาธารณชน โดยนายกรัฐมนตรีได้มอบคําขวัญวันครู ครั้งที่ 65 พ.ศ. 2564 ว่า “ครูวิถีใหม่ ใส่ใจดิจิทัล สร้างสรรค์คุณธรรมประจําชาติ” พร้อมเชิญชวนทุกคนที่มีครูร่วมระลึกถึงพระคุณครู และเข้าร่วมกิจกรรมงานวันครูออนไลน์กับคุรุสภา ร่วมทําความดี เป็นจิตอาสา และร่วมแชร์ความรู้สึกดี ๆ ส่งต่อถึงพระคุณของครู
โฆษกประจําสํานักนายกรัฐมนตรี เปิดเผยอีกว่า สําหรับกิจกรรมการจัดงานในปีนี้ มีดังต่อไปนี้ ส่วนกลางประกอบด้วย 3 เฟส ดังนี้ เฟสแรก การจัดงานวันครูออนไลน์ วันที่ 16 มกราคม 2564 ได้แก่ พิธีทําบุญตักบาตรออนไลน์ พิธีบําเพ็ญกุศลอุทิศให้แก่ครูผู้วายชนม์ พิธีบูชาบูรพาจารย์และระลึกถึงพระคุณบูรพาจารย์ การอ่านสารเนื่องในโอกาสวันครูของนายกรัฐมนตรีและรัฐมนตรีว่าการกระทรวงศึกษาธิการ พิธีคารวะครูอาวุโสของนายกรัฐมนตรี และรัฐมนตรีว่าการกระทรวงศึกษาธิการ และปาฐกถาหม่อมหลวงปิ่น มาลากุล ครั้งที่ 4 เรื่อง “พลังครูไทยวิถีใหม่ โดยศาสตราจารย์นายแพทย์ วิจารณ์ พานิช รักษาการนายกสภาสถาบันอาศรมศิลป์ ถ่ายทอดสดทางเฟซบุ๊กแฟนเพจ “คุรุสภา” และทาง YouTube Channel “TBL Suandusit” ของมหาวิทยาลัยสวนดุสิต เฟส 2 กิจกรรมแลกเปลี่ยนเรียนรู้ผ่านทาง www.วันครู.com เผยแพร่นิทรรศการการพัฒนาวิชาชีพ การเสวนาทางวิชาการออนไลน์ และการเรียนหลักสูตรออนไลน์การพัฒนาสมรรถนะครูมืออาชีพ ภายใต้แนวคิด “พลังครูไทยวิถีใหม่ ฉลาดรู้เท่าทันดิจิทัล” ตั้งแต่วันที่ 17 มกราคม - 30 เมษายน 2564 และ
เฟส 3 กิจกรรมยกย่องเชิดชูเกียรติผู้ประกอบวิชาชีพ ซึ่งจะกําหนดจัด หลังจากสถานการณ์การแพร่ระบาดของโรคติดเชื้อไวรัสโคโรนา 2019 ดีขึ้นแล้ว สําหรับในส่วนภูมิภาค ให้จัดงานวันครูตามความเหมาะสมกับบริบทและสถานการณ์ โดยยึดปฏิบัติตามมาตรการที่ ศบค. ในแต่ละพื้นที่กําหนดอย่างเคร่งครัด
ทั้งนี้ เมื่อวันอังคารที่ผ่านมา ก่อนการประชุมคณะรัฐมนตรี นายกรัฐมนตรีได้รับมอบดอกกล้วยไม้ และซีดีเพลงเทิดเกียรติคุณครู จากกระทรวงศึกษาธิการ เพื่อรณรงค์การจัดกิจกรรมวันครูด้วย
รัฐบาลไทย-ข่าวทำเนียบรัฐบาล-อนุกรรมการขับเคลื่อนโครงการฯ เห็นชอบ 4 โครงการก่อสร้างกรุงเทพมหานคร เพิ่มประสิทธิภาพการระบายน้ำ และสถานีสูบน้ำดิบสามเหลี่ยม มั่นคง มั่งคั่ง ยั่งยืน จ.ปัตตานี
วันพฤหัสบดีที่ 14 มกราคม 2564
อนุกรรมการขับเคลื่อนโครงการฯ เห็นชอบ 4 โครงการก่อสร้างกรุงเทพมหานคร เพิ่มประสิทธิภาพการระบายน้ํา และสถานีสูบน้ําดิบสามเหลี่ยม มั่นคง มั่งคั่ง ยั่งยืน จ.ปัตตานี
อนุกรรมการขับเคลื่อนโครงการฯ เห็นชอบ 4 โครงการก่อสร้างกรุงเทพมหานคร เพิ่มประสิทธิภาพการระบายน้ํา และสถานีสูบน้ําดิบสามเหลี่ยม มั่นคง มั่งคั่ง ยั่งยืน จ.ปัตตานี
วันนี้ (14 ม.ค. 2564) เวลา 10.15 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานในการประชุมคณะอนุกรรมการขับเคลื่อนโครงการขนาดใหญ่และโครงการสําคัญ ครั้งที่ 1/2564 เพื่อพิจารณาโครงการขนาดใหญ่และโครงสร้างสําคัญก่อนเสนอคณะกรรมการทรัพยากรน้ําแห่งชาติ (กนช.) พิจารณาให้ความเห็นชอบต่อไป โดยที่ประชุมได้เห็นชอบโครงการก่อสร้างของกรุงเทพมหานครที่สอดคล้องกับแผนหลักการป้องกันและแก้ไขปัญหาน้ําท่วมของกรุงเทพมหานคร จํานวน 4 โครงการ ได้แก่ 1) โครงการก่อสร้างเขื่อน ค.ส.ล. (สมอยึดหลัง) คลองบางไผ่ จากบริเวณคลองพระยาราชมนตรีถึงบริเวณสุดเขต กทม. 2) โครงการก่อสร้างเขื่อน ค.ส.ล. พร้อมวางระบบรวบรวมน้ําเสียคลองแสนแสบจากบริเวณประตูระบายน้ํามีนบุรีถึงบริเวณประตูระบายน้ําหนองจอก 3) โครงการก่อสร้างเขื่อน ค.ส.ล. คลองบางนา จากคลองเคล็ดถึงบริเวณแม่น้ําเจ้าพระยา ทั้งนี้เพื่อเพิ่มประสิทธิภาพในการระบายน้ํา และเป็นประโยชน์ให้ประชาชนสามารถใช้ทางเดินหลังเขื่อนเป็นเส้นทางสัญจรได้ และ 4) โครงการก่อสร้างส่วนต่อขยายอุโมงค์ระบายน้ําใต้คลองบางซื่อ จากถนนรัชดาภิเษกถึงคลองลาดพร้าว เพื่อเร่งระบายน้ําในพื้นที่ดังกล่าวซึ่งประสบปัญหาน้ําท่วมขังอยู่เป็นประจําเมื่อเกิดฝนตกหนักให้ระบายออกสู่แม่น้ําเจ้าพระยาได้เร็วขึ้นโดยอาศัยประสิทธิภาพการสูบน้ําของอุโมงค์ระบายน้ํา และเห็นชอบ สถานีสูบน้ําดิบพร้อมระบบท่อส่งน้ําเพื่อรองรับการพัฒนาเมืองต้นแบบสามเหลี่ยม มั่นคง มั่งคั่ง ยั่งยืน จังหวัดปัตตานี ประกอบด้วย 1. สถานีสูบน้ํา ตําบลตาเซะ อําเภอเมือง จังหวัดปัตตานี 2. อาคารโรงประปา กําลังผลิต 1,200 ลบ.ม./ชั่วโมง โดยใช้ในการผลิตน้ําประปาปริมาณ 10.52 ล้าน ลบ.ม. ต่อปี และ 3. ระบบท่อหลัก ที่ได้ออกแบบด้วยหลักการ “ระบบโครงข่ายท่อ” (Pipe Network) เพื่อให้เหมาะกับสภาพภูมิประเทศที่ต้องกระจายน้ําไปทุกทิศทาง และป้องกันความเสียหายของการส่งน้ําจากการก่อวินาศกรรม มีความยาวรวมทั้งสิ้น 162.15 กิโลเมตร คาดว่าเมื่อแล้วเสร็จจะสามารถส่งน้ําไปยังพื้นที่ 4 อําเภอ ของจังหวัดปัตตานี อันได้แก่ อําเภอหนองจิก อําเภอแม่ลาน อําเภอโคกโพธิ์ และอําเภอเมืองปัตตานีได้ อีกทั้งยังเป็นการสนับสนุนการอุปโภค-บริโภค และพัฒนาคุณภาพชีวิตของประชาชนอีกด้วย
นอกจากนี้ ที่ประชุมยังรับทราบการจัดทํางบประมาณรายจ่ายบูรณาการ แผนงานบูรณาการบริหารจัดการทรัพยากรน้ํา ประจําปีงบประมาณ พ.ศ. 2565 ในส่วนโครงการขนาดใหญ่ จํานวน 11,524 รายการ ของ 9 กระทรวง 23 หน่วยงาน โดยรองนายกรัฐมนตรีได้เร่งรัดให้หน่วยงานที่เกี่ยวข้องรีบดําเนินการเพื่อเสนอ กนช. เพื่อขอรับงบประมาณต่อไป
----------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ครม. ยืดระยะเวลาปล่อยกู้ซอฟท์โลนถึงกลางปีนี้ ช่วย SMEs อาชีพอิสระและผู้มีรายได้ประจำเข้าถึงสินเชื่อดอกเบี้ยต่ำ
วันพฤหัสบดีที่ 14 มกราคม 2564
ครม. ยืดระยะเวลาปล่อยกู้ซอฟท์โลนถึงกลางปีนี้ ช่วย SMEs อาชีพอิสระและผู้มีรายได้ประจําเข้าถึงสินเชื่อดอกเบี้ยต่ํา
ครม. ยืดระยะเวลาปล่อยกู้ซอฟท์โลนถึงกลางปีนี้ ช่วย SMEs อาชีพอิสระและผู้มีรายได้ประจําเข้าถึงสินเชื่อดอกเบี้ยต่ํา
วันที่ 14 ม.ค.64 นายอนุชา บูรพชัยศรี โฆษกประจําสํานักนายกรัฐมนตรี เผยที่ประชุมคณะรัฐมนตรีทบทวนมติ ครม. เกี่ยวกับมาตรการการเงินการคลังเพื่อสนับสนุนการลงทุนในประเทศ ปี 2563 มาตรการดูแลและเยียวยาผลกระทบจากไวรัสโคโรนา (COVID - 19) ต่อเศรษฐกิจไทยทั้งทางตรงและทางอ้อม ระยะที่ 2 และมาตรการช่วยเหลือ SMEs โดยอนุมัติให้มีการขยายระยะเวลาการขอสินเชื่อและพิจารณาสินเชื่อออกไปจนถึงสิ้นเดือนมิถุนายน ปีนี้ รายละเอียดดังนี้
1. มาตรการสินเชื่อเพื่อการลงทุนและเพิ่มประสิทธิภาพการผลิต ของธนาคารเพื่อการส่งออกและนําเข้าแห่งประเทศไทย (ธสน.) วงเงินสินเชื่อรวมทั้งสิ้น 5,000 ล้านบาท (วงเงินสินเชื่อไม่เกิน 100 ล้านบาทต่อราย) ให้ขยายระยะเวลาการพิจารณาอนุมัติสินเชื่อจนถึงวันที่ 30 มิถุนายน 2564 โดยยังคงเหลือวงเงินภายใต้โครงการ อีก 2,142 ล้านบาท
2. โครงการสินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลกระทบจากไวรัสโคโรนา (COVID - 19) ซึ่งธนาคารออมสินสนับสนุนสินเชื่อ จํานวน 20,000 ล้านบาท และ ธ.ก.ส. สนับสนุนสินเชื่อ 20,000 ล้านบาท ให้แก่ประชาชนที่มีอาชีพอิสระ ไม่มีรายได้ประจําหรือเกษตรกรรายย่อย ให้ขยายระยะเวลารับคําขอสินเชื่อจนถึงวันที่ 30 มิถุนายน 2564 ซึ่งรวม 2 ธนาคาร มีวงเงินคงเหลือทั้งสิ้น 14,365 ล้านบาท ธนาคารออมสินยังเหลือวงเงิน 2,990 ล้านบาท และ ธ.ก.ส. ยังมีวงเงินคงเหลืออีก 11,375 ล้านบาท
3. โครงการสินเชื่อเพื่อเป็นค่าใช้จ่ายสําหรับผู้มีรายได้ประจําที่ได้รับผลกระทบจากไวรัสโคโรนา (COVID - 19) ของธนาคารออมสิน จํานวน 5,000 ล้านบาท ให้จัดสรรวงเงินที่เหลือ 2,987 ล้านบาท ให้ธนาคารออมสินไปดําเนินโครงการสินเชื่อเสริมพลังฐานราก เพื่อปล่อยสินเชื่อให้กับผู้ประกอบการรายย่อย ผู้ประกอบอาชีพอิสระ ผู้มีรายได้ประจํา และรวมถึงบุคคลที่ได้รับผลกระทบจากการแพร่ระบาดของ COVID – 19 ภัยทางเศรษฐกิจ และภัยทางธรรมชาติ
4. โครงการสินเชื่อเสริมพลังฐานราก ของธนาคารออมสิน : ขยายระยะเวลารับคําขอสินเชื่อออกไปจนถึงวันที่ 30 มิถุนายน 2564 วงเงินดําเนินโครงการสินเชื่อเสริมพลังฐานราก จํานวน 10,000 ล้านบาท ยังคงมีวงเงินสินเชื่อคงเหลืออยู่อีกจํานวน 7,425 ล้านบาท หากรวมวงเงินจากโครงการสินเชื่อเพื่อเป็นค่าใช้จ่าย ฯ ธนาคารออมสินที่เหลือ 2,987 ล้านบาท จะมีวงเงินในการปล่อยสินเชื่อในโครงการนี้ รวมทั้งสิ้น 10,412 ล้านบาท
ทั้งนี้ การขยายมาตรการสินเชื่อในโครงการต่าง ๆ เพื่อช่วยเหลือผู้ประกอบรายย่อย ผู้ประกอบการอิสระ และผู้ที่ได้รับผลกระทบจากโควิด-19 ให้สามารถดําเนินธุรกิจต่อไปได้ รวมทั้งลดความเสี่ยงทางเศรษฐกิจที่อาจเกิดขึ้นเนื่องจากสถานการณ์การแพร่ระบาดไวรัสโควิด-19 ยังคงมีความไม่แน่นอน
รัฐบาลไทย-ข่าวทำเนียบรัฐบาล-เลขาธิการนายกรัฐมนตรี พร้อมด้วยคณะผู้บริหารสำนักเลขาธิการนายกรัฐมนตรี ถวายแจกันดอกไม้ และลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันพฤหัสบดีที่ 14 มกราคม 2564
เลขาธิการนายกรัฐมนตรี พร้อมด้วยคณะผู้บริหารสํานักเลขาธิการนายกรัฐมนตรี ถวายแจกันดอกไม้ และลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
เลขาธิการนายกรัฐมนตรี พร้อมด้วยคณะผู้บริหารสํานักเลขาธิการนายกรัฐมนตรี ถวายแจกันดอกไม้ และลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันนี้ (14 มกราคม 2564) เวลา 11.20 น. นายดิสทัต โหตระกิตย์ เลขาธิการนายกรัฐมนตรี พร้อมด้วยนายประทีป กีรติเรขา รองเลขาธิการนายกรัฐมนตรีฝ่ายการเมือง นางนิชา หิรัญบูรณะ ธุวธรรม รองเลขาธิการนายกรัฐมนตรีฝ่ายบริหาร นางนันทวรรณ ชื่นศิริ รองเลขาธิการนายกรัฐมนตรีฝ่ายบริหาร นางสาวดวงสุดา ศรียงค์ รองเลขาธิการนายกรัฐมนตรีฝ่ายบริหาร และคณะผู้บริหารสํานักเลขาธิการนายกรัฐมนตรี ถวายแจกันดอกไม้หน้าพระบรมฉายาลักษณ์ และลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศาลาสหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล-พุทธิพงษ์”ชง 2 คณะอนุกรรมการ “เพิ่มขีดความสามารถ - สร้างความเป็นธรรม” ขับเคลื่อนเศรษฐกิจดิจิทัลและสร้างความเป็นธรรมให้แก่ผู้ให้บริการทางอิเล็กทรอนิกส์
วันพฤหัสบดีที่ 14 มกราคม 2564
พุทธิพงษ์”ชง 2 คณะอนุกรรมการ “เพิ่มขีดความสามารถ - สร้างความเป็นธรรม” ขับเคลื่อนเศรษฐกิจดิจิทัลและสร้างความเป็นธรรมให้แก่ผู้ให้บริการทางอิเล็กทรอนิกส์
พุทธิพงษ์”ชง 2 คณะอนุกรรมการ “เพิ่มขีดความสามารถ - สร้างความเป็นธรรม” ขับเคลื่อนเศรษฐกิจดิจิทัลและสร้างความเป็นธรรมให้แก่ผู้ให้บริการทางอิเล็กทรอนิกส์
เมื่อวันที่14มกราคม2564นายพุทธิพงษ์ปุณณกันต์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานการประชุมคณะกรรมการเสนอแนะนโยบายและกําหนดมาตรการทางเศรษฐกิจสังคมและกฎหมายสําหรับการขับเคลื่อนเศรษฐกิจดิจิทัลและสร้างความเป็นธรรมให้แก่ผู้ให้บริการทางอิเล็กทรอนิกส์ครั้งที่1/2564ณห้องประชุมMDES1ชั้น9โดยที่ประชุมมีมติแต่งตั้งคณะอนุกรรมการและมอบหมายงานจํานวน2คณะฯประกอบด้วย
คณะอนุฯเพิ่มขีดความสามารถในการแข่งขันให้แก่ผู้ให้บริการทางอิเล็กทรอนิกส์ โดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเป็นประธานซึ่งขอบเขตหน้าที่ของคณะอนุฯ คือ
1.วิเคราะห์ปัญหาและอุปสรรคในการประกอบธุรกิจให้บริการทางอิเล็กทรอนิกส์
2.เสนอแนะมาตรการส่งเสริมและสร้างบรรยากาศการลงทุนของธุรกิจบริการทางอิเล็กทรอนิกส์
3.เสนอแก้ไขกฎหมายเพื่อส่งเสริมการประกอบธุรกิจให้บริการทางอิเล็กทรอนิกส์ของผู้ประกอบการไทยและขจัดข้อจํากัดในการกํากับดูแลธุรกิจบริการทางอิเล็กทรอนิกส์ของผู้ประกอบการต่างประเทศ
ส่วนคณะอนุฯสร้างความเป็นธรรมให้แก่ผู้ให้บริการทางอิเล็กทรอนิกส์ มีอธิบดีกรมสรรพากรเป็นประธานขอบเขตหน้าที่หลักคือ
1.รวบรวมข้อมูลข้อเท็จจริงของธุรกิจบริการทางอิเล็กทรอนิกส์ไทยและต่างประเทศ
2.ศึกษาความแตกต่างที่ทําให้เกิดความไม่เป็นธรรมหรือได้เปรียบเสียเปรียบในการประกอบธุรกิจของผู้ประกอบการไทยและต่างประเทศ
3.ระบุปัญหาและข้อจํากัดของการบังคับใช้กฎหมายกฎและระเบียบที่เกี่ยวข้องกับธุรกิจและเสนอแนวทางสร้างความเป็นธรรมให้ผู้ประกอบการ
*************
รัฐบาลไทย-ข่าวทำเนียบรัฐบาล-อนุมัติงบ ! ช่วยเกษตรกรโคนม
วันพฤหัสบดีที่ 14 มกราคม 2564
อนุมัติงบ ! ช่วยเกษตรกรโคนม
...
ด้วยสถานการณ์โควิด-19 ส่งผลกระทบต่อ
เกษตรกรผู้เลี้ยงโคนม ผู้ประกอบการและแรงงาน
ในกิจการผลิตภัณฑ์นม กว่า 120,000 ราย
.
เนื่องจากปริมาณการบริโภคลดลง 30%
แม้จะพยายามยืดอายุ โดยแปรรูปเป็นนม ยู เอช ที บรรจุกล่อง
ให้ผลิตภัณฑ์นมมีอายุนานได้ถึง 10 เดือนแล้ว
ยังมีนมเสียไป 213 กล่อง คิดเป็นมูลค่าราว 1,477 ล้านบาท
.
รัฐบาลจึงเห็นชอบมาตรการเพื่อแก้ปัญหา โดย
.
@ ระยะเร่งด่วน
อนุมัติงบกลาง เพื่อกรณีฉุกเฉินจําเป็น 1,477 ล้านบาท
ให้หน่วยงานที่มีโรงเรียนในสังกัด เพื่อซื้อนมให้เด็กนักเรียน ดังนี้
- องค์กรปกครองส่วนท้องถิ่น 1,098 ล้านบาท
- กระทรวงศึกษาธิการ 326 ล้านบาท
- กรุงเทพมหานคร 50.8 ล้านบาท
- เทศบาลเมืองพัทยา 2.45 ล้านบาท
.
@ ระยะกลางและยาว
ให้หน่วยงานที่เกี่ยวข้อง เร่งศึกษาเพื่อพัฒนาการเพิ่มมูลค่าน้ํานมดิบ
เช่น แปรรูปตามความต้องการตลาด (วิปครีม ชีส อาหารสัตว์)
รณรงค์การบริโภคภายในประเทศให้เพิ่มมากขึ้น
.
.
ทั้งหมดนี้
จะทําให้ เด็กไทยได้ดื่มนมมากขึ้น เพิ่มภูมิคุ้มกันโรค
ร่างกายแข็งแรง และลดค่าใช้จ่ายของผู้ปกครอง
และช่วยให้เกษตรกรโคนม จําหน่ายน้ํานมดิบได้
ผู้ประกอบการ ยังคงดําเนินกิจการ จ้างงานได้ต่อเนื่อง
อุตสาหกรรมนมไทย เดินหน้าต่อไปได้อย่างมั่นคง
.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย นำคณะผู้บริหารระดับสูงกระทรวงมหาดไทย ลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันพฤหัสบดีที่ 14 มกราคม 2564
รัฐมนตรีว่าการกระทรวงมหาดไทย นําคณะผู้บริหารระดับสูงกระทรวงมหาดไทย ลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
รัฐมนตรีว่าการกระทรวงมหาดไทย นําคณะผู้บริหารระดับสูงกระทรวงมหาดไทย ลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
เมื่อวันที่ 13 ม.ค. 64 เวลา 14.30 น. ที่ศาลาสหทัยสมาคม ในพระบรมมหาราชวัง กรุงเทพมหานคร พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นํานายฉัตรชัย พรหมเลิศ ปลัดกระทรวงมหาดไทย พร้อมด้วยคณะผู้บริหารระดับสูงของกระทรวงมหาดไทย ทูลเกล้าฯ ถวายแจกันดอกไม้ และลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ให้ทรงหายจากพระอาการประชวร และทรงมีพระพลานามัยสมบูรณ์แข็งแรง
รัฐบาลไทย-ข่าวทำเนียบรัฐบาล-คอนเฟิร์ม! เงิน 4 โครงการเยียวยาจากรัฐ ไม่ต้องเสียภาษี
วันพฤหัสบดีที่ 14 มกราคม 2564
คอนเฟิร์ม! เงิน 4 โครงการเยียวยาจากรัฐ ไม่ต้องเสียภาษี
...
มั่นใจได้เลยครับ สําหรับใครที่กังวลว่า
เงินที่ได้จากการร่วมโครงการเยียวยาของรัฐ
จะถูกนํามาคิดภาษีในปี 2563 หรือไม่?
.
ล่าสุด ครม. มีมติเห็นชอบยกเว้นภาษีเงินได้
สําหรับเงินที่ได้รับจากโครงการเยียวยาของรัฐบาล
จากผลกระทบของโรคโควิด-19 ทั้ง 4 โครงการ
1.โครงการเราไม่ทิ้งกัน
2.โครงการเราเที่ยวด้วยกัน
3.โครงการกําลังใจ
4.โครงการคนละครึ่ง
.
เพื่อกระตุ้นการบริโภคภายในประเทศ
ลดภาระค่าครองชีพประชาชน
รวมถึงช่วยสนับสนุนทุกภาคส่วน
ที่ได้รับผลกระทบจากโควิด-19 อย่างแท้จริง
.
ดังนั้น ข่าวลือที่ว่า หากรับเงินช่วยเหลือจากรัฐ
จะต้องนํามาคํานวณเพื่อเสียภาษีเงินได้นั้น
จึงเป็นข่าวปลอม ไม่ควรแชร์ต่อ
ขอให้ช่วยกันแชร์ข่าวจริงที่เชื่อถือได้นะครับ
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ผู้บริหาร ก.อุตฯ รับมอบเครื่องหมายเชิดชูเกียรติยศยิ่ง “รักษ์ทะเลยิ่งชีพ”
วันพฤหัสบดีที่ 14 มกราคม 2564
ผู้บริหาร ก.อุตฯ รับมอบเครื่องหมายเชิดชูเกียรติยศยิ่ง “รักษ์ทะเลยิ่งชีพ”
ผู้บริหาร ก.อุตฯ รับมอบเครื่องหมายเชิดชูเกียรติยศยิ่ง “รักษ์ทะเลยิ่งชีพ”
วันนี้ (14 มกราคม 2564) นางวรวรรณ ชิตอรุณ รองปลัดกระทรวงอุตสาหกรรม นายทองชัย ชวลิตพิเชฐ ผู้อํานวยการสํานักงานเศรษฐกิจอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม และ นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ รับมอบเครื่องหมายเชิดชูเกียรติยศยิ่ง “รักษ์ทะเลยิ่งชีพ” ซึ่งเป็นเครื่องหมายที่กรมทรัพยากรทางทะเลและชายฝั่ง กระทรวงทรัพยากรธรรมชาติและสิ่งแวดล้อม มอบให้เพื่อเชิดชูเกียรติสําหรับผู้ที่ประกอบคุณงามความดี ปฏิบัติหน้าที่ด้วยความมานะบากบั่นอดทนและเสียสละอย่างสูง จนบังเกิดผลดีต่อส่วนรวม ในงานด้านการอนุรักษ์ทรัพยากรทางทะเลและชายฝั่ง โดยมี นายโสภณ ทองดี อธิบดีกรมทรัพยากรทางทะเลและชายฝั่ง เป็นผู้แทนในการมอบ ณ บริเวณห้องโถง ชั้น 1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-บีโอไอร่วมหารือสตาร์ทอัพญี่ปุ่น
วันพฤหัสบดีที่ 14 มกราคม 2564
บีโอไอร่วมหารือสตาร์ทอัพญี่ปุ่น
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน หรือ บีโอไอ (กลาง) ร่วมหารือกับ Mr. Sano Shotaro อัครราชทูตฝ่ายการพาณิชย์ญี่ปุ่น และผู้บริหารของบริษัท Umitron สตาร์ทอัพด้านการพัฒนาระบบเกษตรและประมงอัจฉริยะ
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน หรือ บีโอไอ (กลาง) ร่วมหารือกับMr. Sano Shotaroอัครราชทูตฝ่ายการพาณิชย์ญี่ปุ่น และผู้บริหารของบริษัทUmitronสตาร์ทอัพด้านการพัฒนาระบบเกษตรและประมงอัจฉริยะโดยใช้เทคโนโลยีIoTและAIซึ่งได้รับการสนับสนุนจากรัฐบาลญี่ปุ่นในการออกไปการสร้างความร่วมมือกับประเทศในอาเซียน เพื่อใช้เทคโนโลยีดิจิทัลในการยกระดับเศรษฐกิจและสังคมภายใต้โครงการสนับสนุนการลงทุนด้านอุตสาหกรรมดิจิทัลในเอเชีย หรือAsia Digital Transformation (ADX)โดยรัฐบาลญี่ปุ่นได้เลือกสตาร์ทอัพ 7 โครงการให้ทําความร่วมมือกับประเทศไทย แสดงให้เห็นว่าประเทศไทยมีศักยภาพและความพร้อมทางเศรษฐกิจ ทําให้สตาร์ทอัพญี่ปุ่นสนใจมาร่วมพัฒนาธุรกิจ ณ สํานักงานบีโอไอ ถนนวิภาวดีรังสิต เมื่อเร็วๆนี้
รัฐบาลไทย-ข่าวทำเนียบรัฐบาล-เตรียมเปิด “คนละครึ่ง” รอบเก็บตก 20 ม.ค. นี้
วันพฤหัสบดีที่ 14 มกราคม 2564
เตรียมเปิด “คนละครึ่ง” รอบเก็บตก 20 ม.ค. นี้
...
กาปฏิทินนับถอยหลังรอได้เลย
สําหรับผู้ที่พลาดสิทธิลงทะเบียน
โครงการ “คนละครึ่ง” รอบที่ผ่านมา
.
เพราะรัฐบาลเตรียมเปิดให้ลงทะเบียน
โครงการคนละครึ่งรอบเก็บตกเพิ่มเติม
วันที่ 20 มกราคม 2564 นี้
และจะเริ่มใช้จ่ายได้ภายในวันที่ 25 มกราคม
.
คาดว่าจะมีสิทธิคงเหลือมากกว่า 1 ล้านสิทธิ
แบ่งเป็นสิทธิที่คงเหลือจากเฟสแรก 500,000 สิทธิ
และเฟส 2 อีก 500,000 สิทธิ
ซึ่งมาจากที่ผู้ลงทะเบียนไม่ผ่านทั้ง 2 รอบ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-วราวุธ ลงพื้นที่สวนรุกขชาติไทย-ลาว เร่งปรับปรุงภูมิทัศน์ คืนความสุขให้ประชาขน พร้อมตรวจเยี่ยมสถานีตรวจวัดคุณภาพอากาศ จ.หนองคาย
วันพฤหัสบดีที่ 14 มกราคม 2564
วราวุธ ลงพื้นที่สวนรุกขชาติไทย-ลาว เร่งปรับปรุงภูมิทัศน์ คืนความสุขให้ประชาขน พร้อมตรวจเยี่ยมสถานีตรวจวัดคุณภาพอากาศ จ.หนองคาย
วราวุธ ลงพื้นที่สวนรุกขชาติไทย-ลาว เร่งปรับปรุงภูมิทัศน์ คืนความสุขให้ประชาขน พร้อมตรวจเยี่ยมสถานีตรวจวัดคุณภาพอากาศ จ.หนองคาย
วันนี้ (14 ม.ค. 64) เวลา 17.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ลงพื้นที่ตรวจติดตามสถานการณ์ทรัพยากรธรรมชาติและสิ่งแวดล้อมสวนรุกขชาติ 60 ปี ความสัมพันธ์ทางการทูตไทย-ลาว รับฟังการบรรยายสรุป มอบแนวทางการดําเนินงานให้ดูแลและปรับปรุงภูมิทัศน์ให้สวยงาม เพื่อให้ประชาชนเข้ามาใช้ประโยชน์ในพื้นที่ และมอบถุงยังชีพให้กับเจ้าหน้าที่ในการปฏิบัติงาน โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. เข้าร่วม และมีนายประเสริฐลือชาธนานนท์ผู้ว่าราชการจังหวัดหนองคาย ให้การต้อนรับ
นายวราวุธ ศิลปอาชา กล่าวว่า กระทรวงทรัพยากรธรรมชาติและสิ่งแวดล้อม มีเป้าหมายในการดําเนินงานหลายด้าน ซึ่งแต่ละพื้นที่ก็จะมีปัญหาต่างกันไป จึงขอเป็นกําลังใจให้กับเจ้าหน้าที่ทุกคนในการปฏิบัติงาน โดยเน้นย้ําการป้องกันมากกว่าการแก้ไข และเน้นการมีส่วนร่วมของประชาชนเป็นสําคัญ
จากนั้น เวลา 17.30 น. ได้เดินทางไปยังสถานีตรวจวัดคุณภาพอากาศหนองคาย บริเวณสวนสาธารณะหนองถิ่น จังหวัดหนองคาย เพื่อตรวจติดตามสถานการณ์มลพิษทางอากาศจากหมอกควันข้ามแดน ซึ่งสถานีตรวจวัดคุณภาพอากาศมีมาตรฐานที่สามารถตรวจวัดเทียบเท่าในระดับสากล จึงขอให้ประชาชนเชื่อมั่นว่าจะได้ข้อมูลที่เที่ยงตรงและแม่นยํา โดยจะดําเนินการติดตั้งให้ครบทุกจังหวัดภายในปี 2564 ทั้งนี้ ได้กล่าวเพิ่มเติมว่า จังหวัดหนองคายเป็นจังหวัดที่อยู่ติดกับชายแดน ดังนั้นเมื่อมีการเปลี่ยนแปลงสภาพภูมิอากาศจะมีส่วนที่อยู่เหนือความควบคุมของประเทศไทยร่วมด้วย แต่สําหรับพื้นที่ในตัวจังหวัดหนองคายได้ฝากผู้ว่าราชการจังหวัดแก้ไขปัญหาเรื่องจุดความร้อน ลดการเผาไหม้ในที่โล่ง รวมถึงการเพิ่มพื้นที่สีเขียว ซึ่งได้รับความร่วมมือจากประชาชนในพื้นที่เป็นอย่างดี
รัฐบาลไทย-ข่าวทำเนียบรัฐบาล-ร่วมระลึกพระคุณครูแบบ New normal
วันพฤหัสบดีที่ 14 มกราคม 2564
ร่วมระลึกพระคุณครูแบบ New normal
...
วันครูปีนี้ เตรียมระลึกพระคุณครูในรูปแบบออนไลน์
ตามมาตรการป้องกันโรคโควิด-19
ภายใต้แนวคิด “พลังครูไทยวิถีใหม่ ฉลาดรู้เท่าทันดิจิทัล”
.
ส่วนกลางจัดงาน 3 เฟส
เฟสแรก งานวันครูออนไลน์ 16 ม.ค.64
เฟสสอง แลกเปลี่ยนเรียนรู้ผ่าน www.วันครู.com
เฟสสาม ยกย่องเชิดชูเกียรติผู้ประกอบวิชาชีพ
.
ส่วนภูมิภาคจัดงานตามความเหมาะสม
กับบริบทและสถานการณ์
ยึดมาตรการป้องกันและควบคุมโรคของสาธารณสุข
.
สําหรับคําขวัญวันครูที่นายก ฯ มอบไว้ในปีนี้
“ครูวิถีใหม่ ใส่ใจดิจิทัล สร้างสรรค์คุณธรรมประจําชาติ”
เชิญชวนทุกคนร่วมทําความดี เป็นจิตอาสา
และแชร์ความรู้สึกดี ๆ ส่งต่อถึงคุณครูทุกคน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐมนตรีฯ สุริยะ นำข้าราชการกระทรวงอุตสาหกรรม ร่วมลงนามถวายพระพร กรมสมเด็จพระเทพรัตนราชสุดาฯ ให้ทรงหายจากพระอาการประชวร
วันพฤหัสบดีที่ 14 มกราคม 2564
รัฐมนตรีฯ สุริยะ นําข้าราชการกระทรวงอุตสาหกรรม ร่วมลงนามถวายพระพร กรมสมเด็จพระเทพรัตนราชสุดาฯ ให้ทรงหายจากพระอาการประชวร
รัฐมนตรีฯ สุริยะ นําข้าราชการกระทรวงอุตสาหกรรม ร่วมลงนามถวายพระพร กรมสมเด็จพระเทพรัตนราชสุดาฯ ให้ทรงหายจากพระอาการประชวร
วันนี้ (14 มกราคม 2564) เวลา 10.30 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม นายสุรพล ชามาตย์ นางวรวรรณ ชิตอรุณ และนายภานุวัฒน์ ตริยางกูรศรี รองปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมทูลเกล้าทูลกระหม่อมถวายแจกันดอกไม้เบื้องหน้าพระฉายาลักษณ์ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และลงนามถวายพระพร ขอทรงหายจากพระอาการประชวรและมีพระพลานามัยแข็งแรงโดยเร็ววัน ณ ศาลาสหทัยสมาคมในพระบรมมหาราชวัง #ขอพระองค์ทรงพระเจริญยิ่งยืนนาน #กระทรวงอุตสาหกรรม
รัฐบาลไทย-ข่าวทำเนียบรัฐบาล-ปลัดวธ. รับชมรายการพิเศษ “การมอบนโยบายการจัดทำงบประมาณรายจ่ายประจำปีงบประมาณ พ.ศ.๒๕๖๕
วันจันทร์ที่ 11 มกราคม 2564
ปลัดวธ. รับชมรายการพิเศษ “การมอบนโยบายการจัดทํางบประมาณรายจ่ายประจําปีงบประมาณ พ.ศ.๒๕๖๕
ปลัดวธ. รับชมรายการพิเศษ “การมอบนโยบายการจัดทํางบประมาณรายจ่ายประจําปีงบประมาณ พ.ศ.๒๕๖๕
วันที่ ๑๑ มกราคม ๒๕๖๔ เวลา ๐๘.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม รับชมรายการพิเศษ “การมอบนโยบายการจัดทํางบประมาณรายจ่ายประจําปีงบประมาณ พ.ศ.๒๕๖๕ โดยพลเอกประยุทธ์ จันทร์โอชา นายกรัฐมนตรี ออกอากาศทางสถานีวิทยุโทรทัศน์แห่งประเทศไทย (NBT) และ Facebook : Live NBT2HD โดยมีนายกิตติพันธ์ พานสุวรรณ รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม และคณะผู้บริหารกระทรวงวัฒนธรรม เข้าร่วมรับฟัง ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-ปลัดฯ ดีอีเอส ร่วมพิธี MOU (GBDi) จับมือ ปณท.
วันจันทร์ที่ 11 มกราคม 2564
ปลัดฯ ดีอีเอส ร่วมพิธี MOU (GBDi) จับมือ ปณท.
ปลัดฯ ดีอีเอส ร่วมพิธี MOU (GBDi) จับมือ ปณท.
เมื่อวันที่ 11 มกราคม 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานในพิธีลงนามความร่วมมือ ระหว่าง สํานักงานส่งเสริมเศรษฐกิจดิจิทัล โดยสถาบันส่งเสริมการวิเคราะห์ และบริหารข้อมูลขนาดใหญ่ภาครัฐ (GBDi) กับ บริษัท ไปรษณีย์ไทย จํากัด และกิจกรรมส่งมอบเพลง “ไปรษณีย์” โดยมีนายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม และนางวรรณพร เทพหัสดิน ณ อยุธยา เลขาธิการคณะกรรมการดิจิทัลเพื่อเศรษฐกิจและสังคมแห่งชาติ พร้อมด้วยคณะผู้บริหารจากบริษัท ไปรษณีย์ไทย จํากัด โดยมีนายยืนยง โอภากุล หรือ (แอ๊ด คาราบาว) ร่วมพิธีลงนาม ณ ห้องภาณุพันธุวงศ์ อาคารภาณุรังษีไปรษณียาคาร หลักสี่ กรุงเทพฯ
*******************
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๑/๒๕๖๔
วันจันทร์ที่ 11 มกราคม 2564
รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๑/๒๕๖๔
รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๑/๒๕๖๔
วันที่ ๑๑ มกราคม ๒๕๖๔ เวลา ๑๓.๓๐ น. นายวิษณุ เครืองาม รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๑/๒๕๖๔ โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ กรรมการ และผู้ทรงคุณวุฒิ เข้าร่วมประชุม ณ ห้องประชุม ๓๐๑ ชั้น ๓ ตึกบัญชาการ ๑ ทําเนียบรัฐบาล ทั้งนี้ มีผู้แทนหน่วยงานที่เกี่ยวข้อง เข้าร่วมประชุมผ่านระบบวีดีโอคอนเฟอร์เรนซ์ด้วย
รัฐบาลไทย-ข่าวทำเนียบรัฐบาล-สธ. ย้ำไม่แนะนำประชาชนซื้อชุดตรวจ Rapid Test ใช้เอง หวั่นแปรผลผิด แพร่เชื้อให้ผู้อื่นไม่รู้ตัว
วันจันทร์ที่ 11 มกราคม 2564
สธ. ย้ําไม่แนะนําประชาชนซื้อชุดตรวจ Rapid Test ใช้เอง หวั่นแปรผลผิด แพร่เชื้อให้ผู้อื่นไม่รู้ตัว
กระทรวงสาธารณสุข ย้ําชุดตรวจเร็ว ต้องได้รับอนุญาตจาก อย. จําหน่ายเฉพาะในสถานพยาบาล ตรวจและแปลผลโดยบุคลากรทางการแพทย์เท่านั้น เป็นการตรวจหาภูมิคุ้มกันโควิด 19 ไม่ใช่การตรวจเพื่อหาผู้ติดเชื้อ อาจแปรผลผิด แพร่เชื้อให้ผู้อื่นโดยไม่รู้ตัว หากพบจําหน่ายช่อ
กระทรวงสาธารณสุข ย้ําชุดตรวจเร็ว ต้องได้รับอนุญาตจาก อย. จําหน่ายเฉพาะในสถานพยาบาล ตรวจและแปลผลโดยบุคลากรทางการแพทย์เท่านั้น เป็นการตรวจหาภูมิคุ้มกันโควิด 19 ไม่ใช่การตรวจเพื่อหาผู้ติดเชื้อ อาจแปรผลผิด แพร่เชื้อให้ผู้อื่นโดยไม่รู้ตัว หากพบจําหน่ายช่องทางออนไลน์แจ้งสํานักงานสาธารณสุขจังหวัด หรือ อย. ทันที
วันนี้ (11 มกราคม 2564) ที่ศูนย์แถลงข่าวโรคติดเชื้อไวรัสโคโรนา 2019 นายแพทย์ศุภกิจ ศิริลักษณ์ อธิบดีกรมวิทยาศาสตร์การแพทย์ แถลงข่าวประเด็นการตรวจวินิจฉัยการติดเชื้อโคโรนาไวรัส 2019ทางห้องปฏิบัติการ ว่า ขณะนี้ ประชาชนมีความกังวล อยากทราบว่าตนเองติดเชื้อหรือไม่ จึงหาซื้อชุดตรวจเร็วมาตรวจด้วยตนเอง ซึ่งไม่แนะนําให้ซื้อมาตรวจ เนื่องจากไม่ใช่การตรวจทั่วไปเพื่อดูว่ากําลังติดเชื้อหรือไม่ แต่เป็นการตรวจว่ามีภูมิคุ้มกันต่อโรคโควิด 19 อาจได้ผลบวกและผลลบลวง หากตรวจแล้วได้ผลเป็นลบ และเข้าใจว่าตัวเองไม่มีเชื้อจะเป็นอันตราย นําเชื้อไปแพร่ให้กับผู้อื่นโดยไม่รู้ตัว
ทั้งนี้ ชุดตรวจเร็วจะต้องได้รับการอนุญาตจากสํานักงานคณะกรรมการอาหารและยา (อย.) ซึ่งจําหน่ายได้เฉพาะสถานพยาบาล โรงพยาบาลเฉพาะทาง คลินิกเวชกรรม คลินิกเฉพาะทางด้านเวชกรรม คลินิกเทคนิคการแพทย์หรือสหคลินิกที่จัดให้มีการประกอบวิชาชีพเวชกรรมหรือเทคนิคการแพทย์ ตามกฎหมายว่าด้วยสถานพยาบาล ซึ่งการตรวจและการแปลผลต้องทําโดยบุคลากรทางการแพทย์เท่านั้น
“กระทรวงสาธารณสุขไม่อนุญาตให้ขายชุดตรวจเร็วในช่องทางออนไลน์ จําหน่ายได้ในสถานพยาบาลเพื่อเป็นการคุ้มครองผู้บริโภคไม่ให้ประชาชนตกเป็นเหยื่อ จะทําให้เสียเงิน หากป่วยจะเสียโอกาสในการรักษาหรืออาจแพร่เชื้อให้คนใกล้ชิดโดยไม่รู้ตัว หากพบเห็นการโฆษณาขาย ขอให้แจ้ง อย. หรือสํานักงานสาธารณสุขจังหวัดทุกแห่งทันที ” นายแพทย์ศุภกิจกล่าว
นายแพทย์ศุภกิจกล่าวต่อว่า การตรวจหาเชื้อโควิด 19 ปัจจุบัน มีการตรวจอยู่ 2 วิธี คือ1.การตรวจหาเชื้อไวรัสหรือส่วนประกอบไวรัสซึ่งประเทศไทยใช้การตรวจแบบRT-PCR ที่เป็นวิธีมาตรฐานโลก โดยเก็บตัวอย่างได้ 2 วิธี คือจากการป้ายหลังโพรงจมูกหรือจากลําคอ ทราบผลการตรวจประมาณ 4-5 ชั่วโมง และเก็บน้ําลาย ประชาชนสามารถเก็บน้ําลายด้วยตัวเอง และส่งตรวจด้วยวิธี RT-PCR หาสารพันธุกรรมของไวรัสเช่นเดียวกัน ซึ่งมีข้อดีคือตรวจได้จํานวนมาก ใช้ระยะเวลาในการเก็บเชื้อรวดเร็ว และตรวจรวมเป็นกลุ่มได้ เมื่อพบผู้ติดเชื้อในกลุ่มจะทําการตรวจแยกรายบุคคล และ2. การตรวจหาแอนติบอดี้ หรือภูมิคุ้มกันในร่างกายเป็นการตรวจหาภูมิคุ้มกันของร่างกายหลังการติดเชื้อ ซึ่งจะใช้การส่งตัวอย่างเลือดตรวจทางห้องปฏิบัติการ หรือใช้ชุดตรวจเร็ว Rapid Test ใช้สนับสนุนการวินิจฉัย การสํารวจทางระบาดวิทยา หรือศึกษาความชุกในชุมชน
************************11 มกราคม 2564
รัฐบาลไทย-ข่าวทำเนียบรัฐบาล-“พุทธิพงษ์” กระตุ้นประชาชนใช้แอปพลิเคชัน  ผ่านบริการโทรศัพท์เคลื่อนที่ของ NT
วันจันทร์ที่ 11 มกราคม 2564
“พุทธิพงษ์” กระตุ้นประชาชนใช้แอปพลิเคชัน  ผ่านบริการโทรศัพท์เคลื่อนที่ของ NT
“พุทธิพงษ์” กระตุ้นประชาชนใช้แอปพลิเคชัน  ผ่านบริการโทรศัพท์เคลื่อนที่ของ NT
เมื่อวันที่11มกราคม2564นายพุทธิพงษ์ปุณณกันต์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานในการแถลงข่าวมาตรการสนับสนุนการใช้แอปพลิเคชันหมอชนะและผลการหารือมาตรการช่วยเหลือประชาชนช่วงโควิด-19ระบาดรอบใหม่โดยมีนายไตรรัตน์วิริยะศิริกุลรองเลขาธิการกสทช.รักษาการแทนเลขาธิการกสทช.พร้อมด้วยนาวาเอกสมศักดิ์ขาวสุวรรณกรรมการและรักษาการกรรมการผู้จัดการใหญ่บริษัทโทรคมนาคมแห่งชาติจํากัด(มหาชน) NTร่วมแถลงข่าวณอาคารหอประชุมสํานักงานกสทช.โดยกระทรวงดิจิทัลฯพร้อมสนับสนุนคนไทยเฝ้าระวังการแพร่ระบาดของโควิด-19 ได้มอบหมายให้NTรณรงค์เชิญชวนให้คนไทยใช้งานแอปพลิเคชัน“หมอชนะ”ผ่านบริการโทรศัพท์เคลื่อนที่ของNTโดยไม่คิดค่าบริการดาต้าในการนี้ทางNTนําMobile 3แบรนด์ได้แก่NT Mobile ,myและTOT mobile พร้อมให้บริการประชาชน ทั้งนี้แอปพลิเคชันได้พัฒนาจากความร่วมมือของหน่วยงานต่างๆทั้งภาครัฐและเอกชนและมีคุณสมบัติสําคัญหลายประการที่จะรับมือกับสถานการณ์ที่เกิดขึ้นได้ เช่นการถ่ายรูปของผู้ใช้งานเพื่อยืนยันว่าบุคคลนั้นใช้งานจริงการติดตามเส้นทางของผู้ใช้งานการค้นหาว่าผู้ใช้แอปฯรายใดอยู่ในสถานที่เสี่ยงในช่วงวันเวลาร่วมกับผู้ติดเชื้อซึ่งเป็นเครื่องมือสําคัญให้กรมควบคุมโรคใช้ประกอบในการสืบสวนโรครวมทั้งเพื่อส่งข้อความแจ้งเตือนปัจจุบันมียอดผู้ใช้งานผ่าน“หมอชนะ”จํานวน6.34ล้านคน
**********
รัฐบาลไทย-ข่าวทำเนียบรัฐบาล-คกก.โรคติดต่อแห่งชาติ เห็นชอบแผนและกลุ่มเป้าหมายการฉีดวัคซีนป้องกันโรคโควิด 19
วันจันทร์ที่ 11 มกราคม 2564
คกก.โรคติดต่อแห่งชาติ เห็นชอบแผนและกลุ่มเป้าหมายการฉีดวัคซีนป้องกันโรคโควิด 19
รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการโรคติดต่อแห่งชาติ ครั้งที่ 1/2564
เห็นชอบการเตรียมความพร้อมการให้บริการวัคซีนโควิด 19 ในประเทศไทย และแต่งตั้งคณะอนุกรรมการอํานวยการให้วัคซีนป้องกันโรคติดเชื้อไวรัสโคโรนา 2019
วันนี้ (11 มกราคม 2564) ที่กระทรวงสาธารณสุข จังหวัดนนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการโรคติดต่อแห่งชาติ ครั้งที่ 1/2564 โดยมีนายแพทย์เกียรติภูมิ วงศ์รจิต ปลัดกระทรวงสาธารณสุข นายแพทย์โอภาส การย์กวินพงศ์ อธิบดีกรมควบคุมโรค ปลัดกระทรวงที่เกี่ยวข้อง อาทิ กลาโหม มหาดไทย แรงงาน ศึกษาธิการ การต่างประเทศ สํานักงานตํารวจแห่งชาติ โรงพยาบาลเอกชน ผู้ทรงคุณวุฒิด้านการแพทย์และสาธารณสุข ผู้แทนสภาวิชาชีพและองค์กรอิสระ เข้าร่วมการประชุม
นายอนุทินกล่าวว่า ในวันนี้ ที่ประชุมได้มีมติเห็นชอบการเตรียมความพร้อมการให้บริการวัคซีน โควิด 19 ในประเทศไทย ด้านการบริหารจัดการวัคซีน การสร้างการรับรู้ การให้บริการวัคซีน การกํากับติดตามผลการดําเนินงาน และการเฝ้าระวังอาการไม่พึงประสงค์ภายหลังได้รับวัคซีนป้องกันโรคโควิด 19 โดยมีวัตถุประสงค์เพื่อลดการป่วยรุนแรงและเสียชีวิต การรักษาความมั่นคงของระบบสาธารณสุขและสังคม ลดการแพร่กระจายเชื้อ ความเสี่ยงผู้สัมผัส โดยวัคซีนที่จัดหามานั้น ได้มาตรฐาน คุณภาพ และได้รับการขึ้นทะเบียนกับ อย.เรียบร้อย ในช่วงแรกที่วัคซีนจํากัด เป้าหมายคือการลดอัตราการป่วยและเสียชีวิต และปกป้องระบบสุขภาพประเทศ กลุ่มเป้าหมายที่จะได้รับอันดับต้นคือ 1. บุคลากรทางการแพทย์และสาธารณสุขด่านหน้าทั้งภาครัฐและเอกชน 2.ผู้ที่มีโรคประจําตัว เช่น โรคทางเดินหายใจเรื้อรัง หัวใจและหลอดเลือด โรคไตวายเรื้อรัง โรคหลอดเลือดสมอง มะเร็ง เบาหวาน3.ผู้ที่มีอายุ 60 ปีขึ้นไปและ 4.เจ้าหน้าที่ที่เกี่ยวข้องกับการควบคุมโรคโควิด 19 เช่น อสม. ทหาร ตํารวจ ที่จะต้องคัดกรองผู้ที่เข้ามาจากต่างประเทศและในพื้นที่ที่มีการระบาด เริ่มในพื้นที่ควบคุมสูงสุดและเข้มงวด โดยจะฉีดคนละ 2 เข็ม ห่างกัน 1 เดือน นอกจากนี้ ได้เห็นชอบการแต่งตั้งคณะอนุกรรมการอํานวยการให้วัคซีนป้องกันโรคติดเชื้อไวรัสโคโรนา 2019 เพื่อกําหนดนโยบายและแนวทางการให้วัคซีนป้องกันโรคโควิด 19 ของประเทศไทย
ด้าน นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า ได้กําหนดการรณรงค์ให้บริการวัคซีน ตั้งแต่เดือนกุมภาพันธ์ – พฤศจิกายน 2564 โดยกระทรวงสาธารณสุขจะเร่งสื่อสารประชาชน ให้มีความรู้ทั้งผลดีและข้อความระวัง และประสานโรงพยาบาลรัฐทุกสังกัดและโรงพยาบาลเอกชนร่วมให้บริการ และได้ให้โรงพยาบาล และโรงพยาบาลส่งเสริมสุขภาพตําบล (รพ.สต.) ทุกแห่ง สํารวจกลุ่มเป้าหมายล่วงหน้า เตรียมจัดบริการรองรับการฉีดวัคซีนจํานวนมาก จัดทีมบริการเคลื่อนที่ และเตรียมความพร้อมเรื่องระบบลูกโซ่ความเย็น โดยจะมีระบบการเฝ้าระวังอาการภายหลังได้รับวัคซีน และติดตามประเมินผลการให้บริการเป็นรายเขต จังหวัด อําเภอ และพื้นที่
*********************************** 11 มกราคม 2564
รัฐบาลไทย-ข่าวทำเนียบรัฐบาล-“พุทธิพงษ์” พร้อมคณะผู้บริหารฯ ดีอีเอส ร่วมพิธีสวดพระอภิธรรมศพ นางประดับ ไกรฤกษ์ อาคาร 150 ปี วัดมกุฏกษัตริยารามราชวรวิหาร
วันจันทร์ที่ 11 มกราคม 2564
“พุทธิพงษ์” พร้อมคณะผู้บริหารฯ ดีอีเอส ร่วมพิธีสวดพระอภิธรรมศพ นางประดับ ไกรฤกษ์ อาคาร 150 ปี วัดมกุฏกษัตริยารามราชวรวิหาร
“พุทธิพงษ์” พร้อมคณะผู้บริหารฯ ดีอีเอส ร่วมพิธีสวดพระอภิธรรมศพ นางประดับ ไกรฤกษ์ อาคาร 150 ปี วัดมกุฏกษัตริยารามราชวรวิหาร
เมื่อวันที่ 10 มกราคม 2564 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เข้าร่วมพิธีสวดพระอภิธรรมศพนางประดับ ไกรฤกษ์ มารดานายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ โดยมีผู้บริหารและหัวหน้าหน่วยงานในสังกัดกระทรวงดิจิทัลเพื่อเศรษฐกิจและสังคมเข้าร่วมพิธีด้วย ณ อาคาร 150 ปี วัดมกุฏกษัตริยารามราชวรวิหาร ถนนราชดําเนินนอก แขวงบางขุนพรหม เขตพระนคร กรุงเทพฯ
***************
รัฐบาลไทย-ข่าวทำเนียบรัฐบาล-รัฐบาลเร่งจัดหาวัคซีนโควิด-19 เพื่อคนไทย
วันจันทร์ที่ 11 มกราคม 2564
รัฐบาลเร่งจัดหาวัคซีนโควิด-19 เพื่อคนไทย
วันจันทร์ที่ 11 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งจัดหาวัคซีนป้องกันโรคโควิด-19 ให้แก่ประชาชนโดยชุดแรกจํานวน 200,000 โดสคาดว่าจะได้ในเดือน ก.พ. ชุดที่ 2 จํานวน 800,000 โดส ในเดือน มี.ค. และชุดที่ 3 จํานวน 1 ล้านโดส ในเดือน เม.ย. นอกจากนี้ ยังได้สั่งจองไว้ 26 ล้านโดสและกําลังจัดหาเพิ่มเติมอีก 35 ล้านโดส รวมทั้งสิ้น 63 ล้านโดส ที่คนไทยจะได้ใช้ภายในปี 2564 นี้ โดยจะเริ่มฉีดให้แก่ผู้มีความจําเป็นสูงก่อน เช่น เจ้าหน้าที่ภาคสนามที่ทํางานในพื้นที่ควบคุมสูงสุด ประชาชนกลุ่มเสี่ยงติดเชื้อแล้วมีภาวะแทรกซ้อนสูง บุคลากรทางการแพทย์ เจ้าหน้าที่อาสาสมัครสาธารณสุข กลุ่มความเสี่ยงสูงตามแนวชายแดน เป็นต้น ทั้งนี้ วัคซีนที่จะนํามาให้คนไทยใช้นั้นจะต้องผ่านการอนุมัติจากองค์การอาหารและยา เพื่อความปลอดภัยของผู้รับวัคซีนทุกคน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี